Document ID: 32004R2063

UREDBA KOMISIJE (ES) št. 2063/2004
z dne 30. novembra 2004
o ukinitvi ribolova na trsko za plovila, ki plujejo pod zastavo Portugalske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1) in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2287/2003 z dne 19. decembra 2003 o določitvi ribolovnih možnosti za leto 2004 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova, določa kvote za trsko za leto 2004 (2).
(2)
Za zagotavljanje spoštovanja določb o količinskih omejitvah ulova staleža, za katerega veljajo kvote, je potrebno, da Komisija določi datum, od katerega dalje se šteje, da so ribiška plovila države članice s svojimi ulovi izčrpala kvoto.
(3)
Glede na podatke, ki jih je prejela Komisija, je ulov trske v vodah območja ICES I in IIb s plovili, ki plujejo pod zastavo Portugalske ali so na Portugalskem registrirana, dosegel dodeljeno kvoto za leto 2004. Portugalska je prepovedala ribolov tega staleža od 27. oktobra 2004 dalje. Potrebno je, da se ta datum sprejme tudi v tej uredbi -
SPREJELA NASLEDNJO UREDBO:
Člen 1
Za ulov trske v vodah območja ICES I, IIb s plovili, ki plujejo pod zastavo Portugalske ali so na Portugalskem registrirana, se šteje, da je izčrpal dodeljeno kvoto za Portugalsko za leto 2004.
Ribolov trske v vodah območja ICES I, IIb je za plovila, ki plujejo pod zastavo Portugalske ali so na Portugalskem registrirana, prepovedan, kot tudi shranjevanje na krovu, pretovarjanje in iztovarjanje tega staleža, ki so ga ta plovila ulovila po datumu začetka uporabe te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 27. oktobra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 2004

Labels: 8
18
6